IG Farbenprosessen

IG Farbenprosessen (tysk I.G.-Farben-Prozess). offisielt The United States of America vs. Carl Krauch, et al. var en rettslig prosess mot 23 ledere i det tyske firmaet IG Farben etter andre verdenskrig. Prosessen pågikk i årene 1947–1948 som en del av Nürnbergprosessene. 12 ble dømt til fengselstraff, blant annet for plyndring og slaveri.

Det var et datterselskap av IG Farben, Degesch, som produserte Zyklon B, giftgassen som ble brukt i tilintetgjørelsesleirene (også selskapet Tesch/Stabenow leverte denne gassen). Men IG Farben var også anklaget for å produsere syntetisk bensin og gummi utvinnet fra kull, og bidro slik til Tysklands krigføring. Anklaget ble derfor at de bidra til aggressiv krigføring, et sentralt punkt også i Nürnbergprosessen mot de sentrale krigsforbryterne.

Anklagene 
 Planlegging, forberedelse, initiere og gjennomføre aggressiv krig og invasjon av andre land.
 Krigsforbrytelser og forbrytelser mot menneskeheten gjennom plyndring og utnyttelse av okkuperte områder, og ulovlig overtakelse av industrianlegg i både Østerrike, Tsjekkoslovakia, Polen, Norge, Frankrike og Russland.
 Krigsforbrytelser og forbrytelser mot menneskeheten gjennom deltakelse i å ta slaver og deportering av slavearbeidere i stor skala av innsatte i konsentrasjonsleire og andre sivile i okkuperte land, av krigsfanger, og mishandling, terrorisering, tortur og drap på slavefanger.
 Medlemskap i en kriminell organisasjon, nemlig SS.
 Være ledere i en sammensvergelse for å begå de kriminelle handlinger nevt i pkt 1, 2 og 3.

Alle de anklagede ble prøvd mot punktene 1, 2, 3, og 5. Bare Schneider, Bütefisch, og von der Heyde ble anklaget under punkt 4. SS hadde blitt erklært å være en kriminell organisasjon under Nürnbergprosessen.

De anklagede 

A — anklaget   S — anklaget og funnet skyldig

Anklagede Ilgner og Kugler ble umiddelbart løslatt etter dommen siden de hadde sittet lenger i varetekt enn dommens lengde.

Litteratur 
 Jens Ulrich Heine: Verstand & Schicksal: Die Männer der I.G. Farbenindustrie A.G. (1925–1945) in 161 Kurzbiographien: Weinheim: VCH, 1990 ISBN 3-527-28144-4
 «Trials of War Criminals Before the Nuernberg Military Tribunals Under Control Council Law No. 10», bind VIII, "THE I.G. FARBEN CASE"

 

Nürnbergprosessene
Internasjonale domstoler
Organisasjoner etablert i 1947
Opphør i 1948
Rettsvitenskap i 1947
Rettsvitenskap i 1948